Coba ceritain soal Sam Worthington dalam bahasa jawa

Samuel Henry J. "Sam" Worthington () dhèwèké aktor kang asalé saka Australia, sadurungé mbintangi Avatar, Sam uga tau main ing filem Terminator Salvation, Dhèwèké iku aktor saka Australia kang lairé ing Inggris.

Sam tau nyinaoni babagan kagunan ing John Curtis College, sing pungkasané mandheg nalika umuré 17 taun.

Dhèwèké metu amarga kudu nyambut gawé kanggo mbiayai uripé dhéwé.

Ing umur 19 taun dhèwèké mèlu audisi supaya bisa olèh béasiswa ning NIDA (National Institute of Dramatic Art)

kang wekasané agawé dhèwèké bisa terjun ing kariré, ya iku donya hiburan.

Sawisé lulus saka pendhidhikané ing National Institute of Dramatic Art, Sam Worthington wiwit tampil

ing serial-serial tivi lan [[filem-filem cilikan.

Film-filem mau kaya ta THE JUDAS KISS, DIRTY DEEDS, GETTIN' SQUARE, lan filem liyané.

Karir internsionalé diwiwiti nalika dhèwèké olèh peran figuran ing filem kang judhulé HART'S WAR,

TERMINATOR SALVATION (meranaké Marcus Wright)lan THE GREAT RAID.

Ing taun 2010 Sam uga tau mèlu audisi supaya bisa meranaké aktor lègendharis, James Bond ing filem CASINO ROYALE.

Wis diprediksikaké manawa Sam Worthington sing dadi James Bond, nggantèkaké Daniel Craig.

Jenengé wiwit kondhang nalika dhèwèké dadi pemeran ing filem kang sutradarani déning James Cameron.

James Cameron mènèhi kasempatan kanggo Sam Worthington supaya mainaké peran dadi Jake Sully ing filem sains fiksi kang judhulé AVATAR.

Ing filem mau, Sam meranaké bala angkatan laut Amérika kang diwènèhi kawajibané ngontrol awaké makluk asing saka planit njaba (alien) kang dijenengi avatar.

Ora akèh kisah ing kauripan Sam Worthington kang ditampilaké ning médhia.

Nanging nalika sasi Dhésèmber taun 2009, Sam ngenalaké pepujaning atiné, kang jenengé Natalie Mark marang masarakat nalika pamutaran kaping pisan filem AVATAR ning biyoskup Odeon Leicester Square London, Inggris.